Vincas Joneliūnas

Vincas Joneliūnas (g. 1926 m. kovo 24 d. Sobuvoje, Jiezno valsčius) – Lietuvos inžinierius mechanikas, technologijos mokslų daktaras.

 Biografija 
Mokėsi Sobuvos ir Jiezno pradžios mokyklose, Aukštadvario progimnazijoje, 1941–1947 m. Prienų gimnazijoje. 1952 m. baigė Lietuvos žemės ūkio akademiją. 1967 m. apgynė disertaciją „Bulvių išsidėstymo sodinant mašinomis tyrimai“, technikos mokslų kandidatas.http://www.mokslas.mii.lt/mokslas/SRITYS/duom00.php?pav=J&sritis=T

1953–1957 m. Alytaus mašinų ir traktorių stoties direktorius. 1958–1991 m. dirbo Žemės ūkio mechanizacijos ir elektrifikacijos institute; 1958–1977 m. Kaupiamųjų kultūrų laboratorijos vedėjas, 1972 m. vyr. mokslinis bendradarbis. 18 išradimų autorius.

1988 m., gyvendamas Raudondvaryje, dalyvavo Raudondvario apylinkės partizanų pagerbime nuo minties iki kapinių įrengimo ir priežiūros. Parašė knygą „Raudondvario apylinkės partizanų pagerbimo istorija“. Apie gimtąjį Sobuvos kaimą, savo gimines ir artimuosius parašė dviejų dalių knygą „Gyvenimas Sobuvoje ir Raudondvaryje“, taip pat atsiminimus apie Prienų „Žiburio“ gimnaziją, humoristinių ir satyrinių straipsnių.http://ziburys.prienai.lm.lt/index.php/tavo-mokykla/padaliniai/muziejus/izymus-zmones.html 

 Bibliografija 
 Bulves auginame mechanizuotai, 1977 m.
 Kukurūzų augintojo vadovas, su kitais, 1959 m., 2 leid. 1963 m.
 Laukų mechanizatoriaus žinynas, su kitais, 1968 m., 2 leid. 1981 m.
 Bulvių auginimo ir nuėmimo mechanizavimas, su kitais, 1971 m.

 Šaltiniai 

Kategorija:Lietuvos žemės ūkio teoretikai
Kategorija:Lietuvos inžinieriai mechanikai
Kategorija:Lietuvos išradėjai